[{"text_idx": "#000000", "text": "Eesti kasutab tu\u0308u\u0308pmajade renoveerimisel tehases toodetud va\u0308lisseinaelemente"}, {"text_idx": "#000001", "text": "Tehaselise rekonstrueerimise ka\u0308igus toodetakse tehases va\u0308lisseinaelemendid (soovi korral ka katuseelemendid), mis sisaldavad juba soojustust, aknaid ja ventilatsioonisu\u0308steemi."}, {"text_idx": "#000002", "text": "Va\u0308lisseinaelemente kasutatakse u\u0308ha enam korterelamute renoveerimisel, et saavutada kortermajade energiato\u0303husus ja parem sisekliima. See vo\u0303imaldab renoveerida va\u0308lisfassaadi vaid na\u0308dalatega ja korteriomanikud saavad renoveerimise ajal oma korteris sees elada."}, {"text_idx": "#000003", "text": "2023. aastal toetab Kredex korteriu\u0308histuid olenemata asukohast 50% ulatuses, kui korterelamu terviklik renoveerimine teostatakse va\u0308lisseinaelementidega."}, {"text_idx": "#000004", "text": "Kortermajade efektiivseks tehaselise elemendiga rekonstrueerimiseks on vajalik leida erinevatele majatu\u0308u\u0308pidele toimivad lahendused. Eesti riik koos Kredexi ja Eesti majatootjatega on pilootprojekti raames la\u0308bi to\u0308o\u0308tanud enamlevinud majatu\u0308u\u0308bid, mille tulemusel on nende projektide va\u0308lisseinte soojustamine seinaelementide abil vo\u0303imalikult optimeeritud ning kogu renoveerimise protsess seela\u0308bi kiirem ja soodsam. Arendustegevus kestab aga edasi, sest alati on mo\u0303ni nu\u0308anss, mida saaks veelgi paremini teha."}, {"text_idx": "#000005", "text": "Va\u0308lisseinaelementidega renoveerimine on sobilik kuni 5-kordsetele betoonpaneelidest kortermajadele."}, {"text_idx": "#000006", "text": "KMT Prefab on la\u0308bi lahendanud tu\u0308u\u0308pprojektid 111-133 ja 111-121 kuni 5 korruse ko\u0303rguseni. See ta\u0308hendab, et selliseid maju suudame ta\u0308na renoveerida ko\u0303ige kiiremini. Teiste tu\u0308u\u0308pide (1-317 nn \u201ehrus\u030cts\u030covka\u201c ja 1-464 nn \u201eMustama\u0308e paneelelamu\u201c) puhul tuleb arvestada veidi pikema ettevalmistusajaga."}, {"text_idx": "#000007", "text": "Ko\u0303rgemaid kui 5-kordseid me ta\u0308na elemendiga rekonstrueerida ei saa, to\u0308o\u0308 nendele majadele toimiva lahenduse leidmiseks ka\u0308ib."}, {"text_idx": "#000009", "text": "Siia alla kuuluvad 2 erinevat tu\u0308u\u0308pi maja:"}, {"text_idx": "#000010", "text": "Gaasbetoonpaneelidest, erinevat va\u0308rvi seinapaneelid ja aknapaneelid (nn \u201ctriibuline maja\u201d)"}, {"text_idx": "#000011", "text": "Ribibetoonpaneelidest, esiku\u0308ljel eenduvad osad (nn \u201cvahvelmaja\u201c)"}, {"text_idx": "#000012", "text": "Asukoht: Peamiselt O\u0303isma\u0308el ja Lasnama\u0308el\nTagumisel ku\u0308ljel ro\u0303dude plokid vo\u0303i ro\u0303dud, eesmisel ku\u0308ljel lodz\u030cad. Lodz\u030cadel ja ro\u0303dude plokkidel raudbetoonist piirded"}, {"text_idx": "#000014", "text": "Kui klassikalise renoveerimise korral kinnitatakse hoone va\u0308lisseinale vahtpolu\u0308stu\u0308reen- vo\u0303i villaplaat ning see krohvitakse, siis tehaselise lahenduse korral paigaldatakse va\u0308lisseinale tehases toodetud seinaelemendid. Need on valmis tooted, mis ehitusplatsil enam lisato\u0308o\u0308d ei vaja. Seinaelemendid on villaga soojustatud, uued aknad on ees, seinte sees on ventilatsioonitorustik ning va\u0308ljast on sein valmis, kaetud fassaadiplaadiga.\nKui ko\u0303ik elemendid on paigas ja elementide omavahelised u\u0308hendused tihedalt suletud, eemaldatakse korteritest vanad aknad, viimistletakse aknapaled ja paigaldatakse aknalauad. Viimase asjana reguleerib tehnik ventilatsioonisu\u0308steemi ning seadistab tubades ventilatsiooniplafoonid o\u0303igesse asendisse. Uus soe va\u0308lissein on valmis."}, {"text_idx": "#000015", "text": "Elanikele ta\u0308hendab see seda, et ei pea elama kuude kaupa tellingute ja katete all ning kogu renoveerimine on kiirem, ta\u0308naste kogemuste po\u0303hjal 8-10 kuu asemel 4-5 kuud. Lisaks on maja u\u0308mbrus puhtam ja ha\u0308irib elanike tavaelu oluliselt va\u0308hem."}, {"text_idx": "#000016", "text": "Lisainfot leiab ka Kredexi kodulehelt alajaotusest \u201cTehaseline rekonstrueerimine\u201d."}, {"text_idx": "#000017", "text": "Selleks, et hoone saaks just tema mo\u0303o\u0303tudele sobivad elemendid, tuleb esmalt teostada laserskaneerimine. Selle ka\u0308igus \u201cjoonistatakse\u201d kogu hoone kolmemo\u0303o\u0303tmelisena u\u0308les (nn punktipilv) ning sellest mudelist la\u0308htuvalt projekteeritakse o\u0303ige suurusega seinaelemendid."}, {"text_idx": "#000018", "text": "Seinaelemendid on valmistatud tugevussorteeritud puidust ja soojustatud mineraalvillaga.\nTuuleto\u0303kkena kasutame mineraalvillaplaati, mis laseb seinal hingata \u2013 olemasolev betoonsein hakkab uue katte all kuivama ja niiskus peab va\u0308lja saama.\nFassaadikattematerjalina kasutame massva\u0308rvitud tsementkiudplaate, mille elueaks lubab tootja 50 aastat. Meie hinnangul on tegemist hetkel u\u0308he ko\u0303ige hooldusvabama fassaadimaterjaliga.\nAknad on kolmekordse klaaspaketiga PVC aknad.\nVentilatsioonitorustik on kombineeritud (metall ja plastik) individuaaltorustik (igal ruumil on otseu\u0308hendus ventilatsiooniseadmesse)."}, {"text_idx": "#000020", "text": "Mida korteriu\u0308histu tegema peab, kui soovib renoveerida seinaelementidega?"}, {"text_idx": "#000021", "text": "Renoveerimise la\u0308hteu\u0308lesandes peab olema ette antud, et KU\u0308 soovib tehaselist rekonstrueerimist ehk renoveerimisprojekt peab olema tehtud elementlahendusi silmas pidades. Selles osas saab aidata ja no\u0303ustada tehniline konsultant. Soovitame Tallinnas ja Tartus esmalt tellida eelprojekti, millega saab taotleda ehitusteatise."}, {"text_idx": "#000022", "text": "KMT Prefab pakub seinaelementidega renoveerimist koosto\u0308o\u0308s peato\u0308o\u0308vo\u0303tja Balti Vara Ehitus OU\u0308-ga.\nNemad pakuvad esmast no\u0303ustamist ning tutvustavad teile antud lahendust la\u0308hemalt, samuti on vo\u0303imalik kokku leppida tehaseku\u0308lastus."}, {"text_idx": "#000025", "text": "TAUST: Euroopa plaanib aastaks 2050 olla kliimaneutraalne ja selle saavutamiseks lepiti kokku Euroopa Liidu (EL) roheleppes, mis annab suuna ka EL-i investeeringutele. Eesti valitsus kiitis 2020. aastal heaks rekonstrueerimise pikaajaline strateegia, mille peamine eesma\u0308rk on hoonefond 2050. aastaks terviklikult rekonstrueerida energiato\u0303hususe klassi C, seega on ja\u0308rgnevatel aastaku\u0308mnetel vaja rekonstrueerida 100 000 u\u0308ksikelamut, 14 000 korterelamut ja 27 000 mitteeluhoonet."}, {"text_idx": "#000026", "text": "Toetatavate tegevuste raames vo\u0303imaldatakse korterelamu energiato\u0303hustamist ning soodustatakse taastuvenergia kasutuselevo\u0303ttu."}, {"text_idx": "#000027", "text": "Taotlusvooru rahaliste vahendite maht on 80 miljonit eurot.\nToetuse ma\u0308a\u0308rus jo\u0303ustus 11.03.2023. Tutvu ma\u0308a\u0308rusega siin."}, {"text_idx": "#000028", "text": "Rekonstrueerimistoetuse tingimuste selgitamisel saad abi ku\u0308sida ka enda piirkonna maakondlikust arenduskeskusest."}]